การุณ ใสงาม - วิกิพีเดีย

# การุณ ใสงาม

### จากวิกิพีเดีย สารานุกรมเสรี

สารานุกรมประเทศไทย
...
การุณ ใสงาม ขณะกำลังอภิปรายในที่ประชุมวุฒิสภา

การุณ ใสงาม สมาชิกวุฒิสภา จังหวัดบุรีรัมย์ เกิดเมื่อวันที่ 1 ตุลาคม พ.ศ. 2495 เป็นชาวตำบลปังกู อำเภอประโคนชัย จังหวัดบุรีรัมย์ มีพี่น้อง 8 คน บิดาเป็นสมาชิกสภาจังหวัดบุรีรัมย์หลายสมัย

การุณจบการศึกษาจากวิทยาลัยครูนครราชสีมา เมื่ออายุ 16 ปี และสมัครเข้าเรียนที่คณะนิติศาสตร์ มหาวิทยาลัยรามคำแหง รุ่นที่ 1 เมื่อ พ.ศ. 2514

ในยุครัฐบาลจอมพลถนอม กิตติขจร เกิดการต่อสู้เรียกร้องความเป็นธรรมระหว่างชาวบ้าน กับนายทุนที่ผูกขาดสัมปทานรถประจำทางในอำเภอประโคนชัย เกิดกรณี 9 กบฎสองแถว หญิงท้องแก่ถูกไล่ลงจากรถสองแถว ระหว่างเดินทางไปโรงพยาบาล แล้วทิ้งไว้ข้างทางจนเสียชีวิต การุณ ใสงาม เข้าร่วมประท้วงด้วย จนถูกจับกุมและถูกตั้งข้อหา กบฎในราชอาณาจักร และน้องชายชื่อ มงคล ใสงาม ซึ่งร่วมประท้วงด้วยถูกยิงเสียชีวิต

ในช่วงใกล้เหตุการณ์ 6 ตุลาคม 2519 สถานการณ์การเมืองรุนแรงขึ้น จนต้องหนีเข้าป่าพร้อมกับน้องชายชื่อ สมนึก ใสงาม เข้าร่วมกับพรรคคอมมิวนิสต์แห่งประเทศไทย มีชื่อจัดตั้งว่า ‘สหายสมคิด’ ทำให้ครอบครัวถูกเพ่งเล็งจากทางการ น้องชาย, บิดาและแม่เลี้ยง ถูกยิงเสียชีวิต

การุณออกจากป่าเมื่อ พ.ศ. 2525 และกลับเข้าเรียนต่อที่มหาวิทยาลัยรามคำแหงจนสำเร็จการศึกษา จากนั้นไปทำงานเอ็นจีโอ โครงการพัฒนาชนบท และสมัครสมาชิกสภาผู้แทนราษฎร พ.ศ. 2526 โดยไม่สังกัดพรรคการเมือง โดยมีการพยายามตามล่าจากฝ่ายตรงข้าม

การุณ ใสงาม ได้รับเลือกตั้งเป็น ส.ส. จังหวัดบุรีรัมย์ ปี พ.ศ. 2526, 2529 และ 2538 และสมัครรับเลือกตั้ง ส.ว. ครั้งแรกที่มีการเลือกตั้ง พ.ศ. 2543 ปัจจุบันสมรสแล้ว มีบุตร 2 คน

## [แก้] ผลงานด้านสื่อ

ปัจจุบัน การุณ ใสงาม มีรายการโทรทัศน์ชื่อ " ตรงไป ตรงมา " ทาง ASTV ช่อง NEWS1 ทุกวันจันทร์ - ศุกร์ เวลา 17.00 - 18.00 น. และรายการวิทยุทางคลื่นประชาธิปไตย Fm9225.net ทุกวันจันทร์ - ศุกร์ ชื่อรายการ " วิเคราะห์บ้าน วิจารณ์เมือง " เวลา 19.30 - 21.30 น.

## [แก้] แหล่งข้อมูลอื่น

- เว็บไซต์ส่วนตัว
- ‘การุณ ใสงาม’ เจ้าของวลี ‘เอากะไดมาล่อ’

| การุณ ใสงาม เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ การุณ ใสงาม ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B8%B8%E0%B8%93_%E0%B9%83%E0%B8%AA%E0%B8%87%E0%B8%B2%E0%B8%A1.html".

หมวดหมู่: บทความเกี่ยวกับ ชีวประวัติ ที่ยังไม่สมบูรณ์ | นักการเมือไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English